Megawati Soekarnoputri

Prof. Dr. (H.C.)[2] Hj. **Diah Permata Megawati Setiawati Soekarnoputri** (bhâbbhâr 23 Januâri 1947 aropa'aghi Prèsidèn Indonesia sè nomer lèma' sè ajhâbat 23 Julè 2001 sampè' 20 Oktober 2004. Dhibi'na aropa'aghi Prèsidèn binik Indonesia de'adhâ' bân potrè dâri Prèsidèn Indonesia de'adhâ'na, Soekarno, sè ahèrra noro' jejak abana dhâddhi prèsidèn Indonesia. Tangghâl 20 Sèptèmber 2004, dhibi'na kala soara dâri Susilo Bambang Yudhoyono dhâlem Pemilu prèsidèn 2004 poteran sè kaduwe', dhibi'na dhâddhi prèsidèn salastarèna MPR mabâdhâ sidang istimèwa MPR ka taon 2001. Sidang istimèwa panèka èbhâde'aghi dhâlem nangghâpi langkah Prèsidèn Abdurrahman Wahid (Gus Dur) sè mabekkuaghi lembaga MPR/DPR bân partai Golkar. Dhibi'na èlanti' tangghâl 23 Julè 2001, Sabellunna dâri taon 1999-2001, dhibi'na ajhâbat bhâkkel Prèsidèn neng masa ka pamarèntana Prèsidèn Abdurrahman Wahid (Gus Dur). Megawati jughân aropa'aghi katoa umum Partai Demokrasi Indonesia Perjuangan (PDI-P) sajhâk apèsa dhibi' dâri Partai Demokrasi Indonesia ka taon 1999.

## Asma
Asmana, Soekarnoputri (potrè Soekarno), panèka patronimik, benni Asma kaloargâna. Orèng jhâbâ segghut ta' andhi' asma kaloargâ. Dhibi'na segghut èsebbhut coma Megawati otabhâ Mega, berasal dâri bhâsâ Sansekerta sè andhi' artè 'dewi awan'. Dhâlem pidatona neng adhâ'na morèd SD Sri Sathya Sai, dhibi'na nyebbhuttaghi jhâ' politisi India Biju Patnaik anyamaè atas parmènta'an Soekarno.

## Kaodi'en awwâl bân sakola

### Masa ngodena
Megawati bhâbbhâr neng Yogyakarta dâri pasangan Soekarno bân Fatmawati. Megawati panèka potra kaduwe' bân potrè partama Soekarno. Dhibi'na èparajhâ neng Istana Merdeka abana. Dhibi'na atari kaangghuy tamoy abana bân ngembangaghi hobi akebbhun. Megawati omor 19 taon nalèkana abana aleppas ka kaoasana taon 1966 bân èghântè bi' pamarèntahan sè ahèrra  èpimpin bi' prèsidèn Soeharto.

### Sakola
Megawati kuliah neng Universitas padjajaran neng Bandung kaangghuy ajhâr pertanian tatapèna kaloar taon 1967 kaangghuy abhâreng abana salastarèna kejatonna. Taon 1970, taon abana dhiggel dunnya, Megawati èntar ka Universitas Indonesia ka'angghuy ajhâr psikologi tatapèna kaloar saampona dutaon.

## Karèr politik awwâl

### Anggota Parlemen
Taon 1986, Soeharto abherrik status Pahlawan Proklamasi ka Soekarno dhâlem sèttong upacara sè èhadiri bi' Megawati. Pangakona Soeharto mungkinnaghi Partai Demokrasi Indonesia (PDI), sèttong partai sè adhukung pamarènta, kaangghuy akampanye'aghi nostalgia Soekarno jellang pamèlèan lègislatif 1987. Salama panèka Megawati ngabes dhibi'na mènangka embhu' rumah tangga, tatapèna ka taon 1987 abhâ'na agabung kalabân PDI bân acallonanghi dhibi'na dhâddhi anggota Dewan Perwakilan Rakyat (DPR). PDI narèma Megawati kaangghuy adongkrak citrana dhibi'. Megawati ceppet populèr, statusse mènangka potrè dâri Soekarno angimbanghi koranga katarempilan apidato. Maskè PDI bhâdâ neng urutan dibudi dhâlem Pemilu, Megawati kapèlè dhâddhi anggota DPR, dhibi'na jughân dhâddhi anggota Majelis Permusyawaratan Rakyat (MPR).

### Katoa partai Demokrasi Indonesia
Megawati ta' kapèlè polè, tatapèna pagghun dhâddhi anggota PDI. Neng bulân Dèsèmber 1993, PDI mabedhâ kongrès nasional. Kadhi sè segghut kadhâddhiân nalèkana partai-partai oposisi orde anyar ngadeaghi kongrès, pamarènta aktif ngirèng andil. Jellang kongrès, tello' orèng asaeng kaangghuy dhâddhi katoa PDI. Partama, Soerjadi, dhâddhi kritis dhâ' ka pamarènta. Kaduwe', Budi Harjono sosok ramah pamarènta sè èdhukung sareng pamarènta. Katello' Megawati. Pencallonna ollè dhukungan sè luar biasa saèngghâ pamèlènna neng kongrès dhâddhi formalitas.

Nalèkana kongrès akompol, pamarènta ambhu bân nunda upaya kaangghuy ngadeaghi pamèlèan. Kongrès ngalamè thângget bhâkto kaangghuy akompol ampon tadek, nalèkana jhâm-jhâm ampon para' tadhâ'â sampè' ahèr kongrès, pasukan kongrès molaè akompol. Kalabân bhâkto sè karèh dujhâm aghi', Megawati mabhâde konfèrènsi pers, nyata'aghi jhâ' dhibi'na anikmatè dhukungan kabennya'an anggota PDI, abe'na dhâddhi katoa de facto. Mènangka korang pangalaman neng politik, dhibi'na populèr mènangka statusâ dhâddhi potrè Soekarno bân èyangghâp bèbas dâri korupsi kalabân kualitas pribadi sè ngagummaghi. Èbhâbhâ kapamèmpènna, PDI ngaollè bennya' panoro' neng kalangan kaum mèskèn parkota'an bân kellas tengnga parkota'an bân padèsa'an.

### kaancoran partai bân insidèn 27 Julè 1996
Pamarènta ghighir karana gagal nyegghâ kabangkitna Megawati. Sadhâjâna ta' perna ngakoè Megawati maskè pangangkatna dhibi' èsa'aghi taon 1994. Taon 1996, pamarènta ngadeaghi kongrès nasional khusus neng Mèdan sè mèlè polè Soerjadi mènangka katoa. Megawati sareng kubuna ètolak kaangghuy ngakoè hasèl bân PDI èbhâgi dhâddhi kubu pro- Megawati bân anti-Megawati. Soerjadi molaè ngancem bhâkal arebbhu' polè markas rajeh PDI neng Jakarta. Anceman panèka èlakonè nèng bhâkto ghulagghu 27 Julè 1996. Pandhukung Soerjadi (èlaporraghi kalabân dhukungan pamarènta) nyerrang markas rajeh PDI bân ngadhâppi parlabhânan dâri pandhukung Megawati sè tempattaghi neng kassa. Dhâlem partarungan salanjuddhâ, pandhukung Megawati bertahan neng  markas. Karusuhen ampon kadhâddhiân, ètoroè kalabân kalakoan kerras pamarènta. Pamarènta ahèrra nyala'aghi karusuhen panèka ka partai Rakyat Demokratik (PRD), bân pagghun ngakoè fraksi Soerjadi dhâddhi partai resmi.

### Pemilu lègislatif 1997
Leppas dâri paponapa sè tampak mènangka kala politik, Megawati nyèta' kamennangan moral bân popularitasse jen tegghi. Nalèkana ampon depa' dhâ' pamèlèan lègislatif 1997, Megawati bân pandhukunga abherri' dhukungan sadhâjâna neng bhudina Partai Persatuan Pembangunan (PPP), partai oposisi laèn sè sè èakoè.